**ПРЕГЛЕД ЧЛАНОВА ОДЛУКЕ О ОСТВАРИВАЊУ ПОТРЕБА**

**И ИНТЕРЕСА ГРАЂАНА У ОБЛАСТИ СПОРТА У ГРАДУ НИШУ**

**(''Сл'. лист Града Ниша'' бр. 109/2018 – пречишћен текст, 36/21, 49/22, 139/22)**

**КОЈИ СЕ МЕЊАЈУ**

**I Постојећи члан 26.**

Одобрени износ средстава за реализацију програма преноси се носиоцу програма у складу са уговором и одобреним квотама буџета Града, а према ликвидној могућности буџета.

***Нови члан 26. (са предложеном допуном)***

Одобрени износ средстава за реализацију програма преноси се носиоцу програма у складу са уговором и одобреним квотама буџета Града, а према ликвидној могућности буџета.

Изузетно, на образложен захтев спортске организације, а по предлогу ресорно надлежне Управе, Градоначелник може донети Решење којим се одобрава другачија динамика преноса средстава у односу на уговорену, односно највише 6 месечних или две кварталне рате унапред, уколико се тиме доприноси ефикаснијем остварењу сврхе програма.

**II Постојећи члан 15.**

Програме из члана 2 тачке 5) и 8) ове одлуке, Комисија оцењује према следећим ближим критеријумима:

1) статус спорта на националном и међународном плану;

2) традиција спортске организације у Граду;

3) ранг такмичења;

4) постигнути резултати;

5) број такмичарских екипа у редовном систему такмичења и

6) број ангажованих стручњака са адекватним образовањем.

Комисија ће приликом оцене програма, осим броја бодова које је спортска организација остварила применом критеријума и мерила из става 1 овог члана, узети у обзир и следеће посебне критеријуме и мерила:

1) број неопходних такмичења које прописује надлежни грански савез;

2) обавезан број такмичара који учествују у такмичењима према пропозицијама надлежног гранског савеза и

3) висина средстава за набавку неопходне спортске опреме која се користи за такмичења у одређеној спортској грани.

Ближи и посебни критеријуми из става 1 и 2 овог члана, као и број бодова, детаљније се разрађују и утврђују Правилником.

Правилником се утврђују критеријуми, начин и поступак за доделу награда из члана 48. ове одлуке.

***Став 4. ''****Правилником се утврђују критеријуми, начин и поступак за доделу награда из члана 48. ове одлуке****'' брише се.***

**III Постојећи члан 49.**

Предлог за доделу награда Градоначелнику подноси Комисија, по спроведеном поступку у складу са Правилником.

***Нови члан 49. (предложена измена)***

Предлог за доделу награда Градоначелнику подноси Спортски савез Ниша, као надлежни територијални спортски савез, по спроведеном поступку у складу са Правилником.